## Odluka o metodologiji za izradu sigurnosnih planova

### NN 11/1993 (3.2.1993.), Odluka o metodologiji za izradu sigurnosnih planova

# VLADA REPUBLIKE HRVATSKE

Na temelju članka 20. točke 2. Zakona o obrani ("Narodne
novine", broj 49/91, 53A/91, 73/91, 19/92 i 55/92), Vlada Republike
Hrvatske je na sjednici održanoj 28. siječnja 1993., donijela

## ODLUKU

### o metodologiji za izradu sigurnosnih planova

OPĆE ODREDBE

I.

Sigurnosne planove, sukladno sa Zakonom o obrani, izrađuju: Republika
Hrvatska, organi državne uprave županije i pravne osobe koje su Odlukom
Vlade Republike Hrvatske određene kao pravne osobe posebno značajne
za obranu Republike (u daljnjem tekstu: nositelji obrambenih priprema).

II.

Sigurnosni planovi u osnovi sadrže zadaće, organizaciju, snage,
sredstva, mjere i postupke za sprečavanje nastajanja izvanrednih
okolnosti, te za rad i postupanje u izvanrednim okolnostlma.

III.

Kad Predsjednik Republike utvrdi postojanje izvanrednih okolnosti, neposredno
se primjenjuju sigurnosni planovi i poduzimaju mjere i postupci koje narede
Vlada Republike Hrvatske i organi državne uprave.

SADRŽAJ SIGURNOSNIH PLANOVA

IV.

Sigurnosni planovi nositelja obrambenih priprema sadrže :

1. procjenu uvjeta nastajanja izvanrednih okolnosti,

2. aktivnosti i postupke za sprečavanje nastajanja izvanrednih
okolnosti,

3. aktivnosti i postupke za rad i postupanje u izvanrednim okolnostima,

4. mjere pripravnosti.

Osim osnovnih dokumenata nužno je izraditi i potrebne priloge kojima
se operativno razrađuju utvrđena planska rješenja.

V.

Procjenu uvjeta nastajanja izvanrednih okolnosti na razini Republike
priprema Ministarstvo obrane, uz punu suradnju Ministarstva unutarnjih
poslova i Ministarstva pravosuđa i uprave, te ostalih organa državne
uprave.

VI.

Procjene uvjeta nastajanja izvanrednih okolnosti nosltelji obrambenih
priprema izrađuju na osnavi izvoda iz Procjene vojno-političkih,
gospodarskih i drugih uvjeta u slučaju napada na Republiku Hrvatsku,
kao jedinstvene osnove za izradu planova obrane i sigurnosnih planova u
Republici, te izvoda iz Procjene uvjeta nastajanja izvanrednih okolnostI
na razini Republike.

VII.

Izvode iz Procjene uvjeta nastajanja izvanrednih okolnosti na razini
Republike, organi državne uprave dostavljaju poduzećima i drugim
pravnim osobama koje su Odlukom Vlade Republike Hrvatske određene kao
pravne osobe posebno značajne za obranu Republike, a Ministarstvo
pravosuđa i uprave, županijama.

VIII.

Nositelji obrambenih priprema, temeljem zaključaka iz vlastite
procjene uvjeta nastajanja izvanrednih okolnosti, u okviru svojih ovlasti,
odnosno područja za koje su osnovani ili djelatnosti koju obavljaju,
razrađuju okolnosti i planiraju postupke za sprečavanje nastajanja
izvanrednih okolnosti. Zaključcima koji trebaju sadržavati odgovarajuće
ocjene po svlm dijelovima procjene, potrebno je jasno i konkretno naznačiti
stanja i oblike ugroženosti te posljedice do kojih može doći uslijed
narušavanja normalnoga funkcioniranja u području rada ili djelatnosti
nositelja obrambenih priprema.

IX.

Aktivnosti, postupke i mjere za sprečavanje nastajanja izvanrednih
okolnosti, počevši od trenutka naredbe Predsjednika Republike o
poduzimanju određenih mjera pripravnosti, sukladno s rješenjima iz
dijelova vlastitih planova obrane, što se odnose na mjere pripravnosti,
poduzimaju svi nositelji obrambenih priprema.

X.

Nositelji obrambenih priprema planiraju i razrađuju aktivnosti i
postupke za rad i postupanje u izvanrednim okolnostima tako da se za opskrbu
obrambenih snaga i stanovništva, zaštitu i spašavanje ljudi i materijalnih
dobara te za osiguranje neophodnih uvjeta za rad i život u Republici Hrvatskoj
osigurava redovito funkcioniranje svih vitalnih dijelova društva. Aktivnosti
i postupci trebaju sadržavati razrađene zadatke koji se provode neposredno
nakon utvrđivanja postojanja izvanrednih okolnosti, organizaciju provođenja
zadataka,dobivenih od Vlade Republike Hrvatske i organa državne uprave
te mjere i zadatke čijim se provođenjem osigurava obavljanje
redovne djelatnosti i u uvjetima izvanrednih okolnosti.

XI.

Poduzećima i drugim pravnim osobama posebno značajnima
za obranu Republike, organi državne uprave i županija postavljaju određene
zadatke iz svojih planova za rad i postupanje u izvanrednim okolnostima.
Postavljene zadatke pravne osobe razrađuju u svojim sigurnosnim planovima.

XII.

Prilozima uz sigurnosni plan potpunije se razrađuju mjere i postupci
značajni pri uporabi plana ili pojedinih njegovih dijelova, a mogu
biti osobito: 1. izvod iz plana veza vođenja, 2. plan fizičkog
osiguranja objekata, imovine i zaposlenih, 3. plan pozivanja ili aktiviranja
izvršitelja zadataka iz plana, 4. podsjetnik za čelnu (odgovornu)
osobu, 5. drugi potrebni prilozi.

XIII.

Mjere pripravnosti, u funkciji sprečavanja nastajanja izvanrednih
okolnosti, razrađuju se u jedinstvenom dokumentu pripravnosti koji
je dio plana obrane i sigurnosnoga plana za slučaj izvanrednih okolnosti
svakoga nositelja obrambenih priprema.

DONOŠENJE, PRAĆENJE I AŽURIRANJE SIGURNOSNIH PLANOVA

XIV.

Nositelji obrambenih priprema sigurnosne planove donose po postupku
kojim se osigurava zaštita tajnosti podataka, sukladno s načinom
donošenja planova obrane.

XV.

Mjerodavni organi državne uprave i županijska tijela redovito prate
stanje i uporabivost sigurnosnih planova svih nositelja obrambenih priprema.
Na temelju podataka o nastalim promjenama, poduzimaju potrebne mjere za
izmjenu i ažuriranje sigurnosnih planova na svim planskim razinama.

XVI.

Postupak ažuriranja sigurnosnih planova, temeljem nastalih promjena
i međusobnog usklađivanja, provodi se kontinuirano na svim planskim
razinama do izmjena metodoloških osnova na temelju kojih su planovi izrađeni.

XVII.

Sigurnosni planovi moraju biti usklađeni s planovima obrane, odnosno
moraju biti usklađeni s odgovarajućim dijelovima sigurnosnoga
plana Republike.

XVIII.

U situacijama koje prethode nastajanju izvanrednih okolnosti, nositeiji
obrambenih priprema procjenjuju nastalu situaciju, te prema potrebi obavljaju
potrebno ažuriranje vlastitih sigurnosnih planova.

XIX.

Ministarstvo obrane obavlja inspekcijske poslove sigurnosnih planova
nositelja obrambenih priprema u Republici Hrvatskoj.

PRIJELAZNE I ZAVRŠNE ODREDBE

XX.

Nositelji obrambenih priprema obvezni su osigurati propisane mjere sigurnosti
i zaštite tajnih podataka i materijala koji se odnose na pripremu, izradu,
donošenje i ažuriranje sigurnosnih planova.

XXI.

Sigurnosni planovi u Republici Hrvatskoj označavaju se stupnjem
tajnosti, utvrđenim za planove obrane.

XXII.

Nositelji obrambenih priprema dužni su svoje sigurnosne planove izraditi
sukladno s odredbama ove Odluke, najkasnije u roku 60 dana od dana utvrđenoga
za donošenje svojih planova obrane.

XXIII.

Ova Odluka stupa na snagu danom objave u "Narodnim novinama".

Klasa: 800-01/93-01 /06

Urbroj : 5030109-93-2

Zagreb, 28. siječnja 1993.

Predsjednik

**Hrvoje Šarinić, v. r**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 11/1993-159